Šv. Antano sala

Šventojo Antano sala () yra Žaliojo Kyšulio respublikoje, Priešvėjinių salų grupės vakaruose. Plotas 779 km² (antra pagal dydį salyno sala). Nuo gretimos San Vinsento salos atskirta San Vinsento sąsiauriu. Salos paviršius kalnuotas; aukščiausios viršukalnės – Topo de Coroa (1979 m) ir Pico da Cruz (1585 m). Verčiamasi žvejyba, popieriaus gaminimu, cukranendrių, jamso, kasavos, bananų, javų auginimu, romo gamyba. Taip pat vystomas turizmas. Saloje gyvena ~47,5 tūkst. gyventojų. Pagrindinis miestas – Ribeira Grandė.

Sala padalinta į 3 savivaldybes:
 Paulio savivaldybė
 Porto Novo savivaldybė
 Ribeira Grandės savivaldybė

Kategorija:Žaliojo Kyšulio salos